text: থাম্ব|উনস্ট বাস শেল্টার, জুলাই ২০০৪
  উনস্ট বাস শেল্টার, স্কটল্যান্ডের শেটল্যান্ডের উনস্ট দ্বীপে বাল্টাসাউন্ড গ্রামের কাছে একটি বাস আশ্রয় এবং বাস স্টপ, যা ববির বাস শেল্টার নামেও পরিচিত। এটি শেটল্যান্ড দ্বীপপুঞ্জ কাউন্সিল দ্বারা রক্ষণাবেক্ষণ করা হয়। এটি উন্সট এর পাশে প্রধান রাস্তা, দি A968, এর পাশে অবস্থিত - যার মধ্য দিয়ে বেলমন্টনট এন্ড হ্যারল্ডসউইক সঞ্চালিত হয়।
  
  "ববির বাস শেল্টার" নামটি ববি ম্যাকাওলির সম্মানে রাখা হয়েছে। ববি নামের সেই বিদ্যালয়পড়ুয়া বালক প্রতিদিন সকালে স্কুলের বাস ধরার জন্য সাইকেল চালিয়ে সেই বাসশেল্টারে যেতো। স্থানীয় কাউন্সিল ১৯৯৬ সালে বাস আশ্রয়টি সরিয়ে নেওয়ার পরিকল্পনা করে। কিন্তু সাত বছর বয়সী ববি তাদের কাছে একটি চিঠি পাঠিয়ে তা না করার অনুরোধ জানায় এবং ব্যাখ্যা করে যে, এই আশ্রয়স্থলটি যেখানে অবস্থিত সেখানে সেখানে সে তার সাইকেলটি স্কুল চলাকালীন সময়ে রাখতো। পরবর্তীতে কাউন্সিল এটি না সরিয়ে সেখানেই রেখে দেয় এবং নতুন করে সজ্জিত করে।
  
  আশ্রয়স্থলটি একটি সোফা এবং একটি টেলিভিশন দিয়ে সজ্জিত। নির্দিষ্ট সময় পরপর এর সাজ পাল্টানোও হয়। উদাহরণস্বরূপ, ববি ২০১০ ফিফা বিশ্বকাপ দেখার জন্য দক্ষিণ আফ্রিকা সফরে যায় এবং সেটিকে উপলক্ষ করে বাস শেল্টারটিকে ফুটবল বিশ্বকাপের থিমে সাজানো হয়েছিল। তাছাড়া প্রতিবছর স্থানীয় বাসিন্দারা সোফা, টেলিভিশন, কম্পিউটার এবং অন্যান্য প্রয়োজনীয় জিনিসপত্র দিয়ে থাকে।
  
  তথ্যসূত্র
  
  বহিঃসংযোগ 
  
   উন্সট বাস শেল্টারের ওয়েবসাইট
   শিটল্যান্ড টাইমসের নিবন্ধ: উন্সট বাস শেল্টারের ওয়েবসাইটটি 'ভবিষ্যতের প্রজন্মের জন্য অবশ্য পাঠ্য'
   বিবিসি আর্টিকেল: বিশ্বজুড়ে উন্সটের একাকী ব্যস্ত আশ্রয় কী করে এত বিখ্যাত হলো
   বাস আশ্রয়ের ব্লগ পোস্ট
  
  বিষয়শ্রেণী:স্কটল্যান্ডের বাস স্টেশন
title: উন্সট বাস শেল্টার